CELEX: 52020DP0021
Language: bg
Date: 2020-01-30 00:00:00
Title: Решение на Европейския парламент от 30 януари 2020 г. относно предложението за назначаване на член на Единния съвет за преструктуриране (N9-0005/2020[2] — C9-0010/2020 — 2020/0903(NLE))

17.8.2021   
            
            
               BG
            
            
               Официален вестник на Европейския съюз
            
            
               C 331/42
            
         
      P9_TA(2020)0021
      Назначаване на член на Единния съвет за преструктуриране
      Решение на Европейския парламент от 30 януари 2020 г. относно предложението за назначаване на член на Единния съвет за преструктуриране (N9-0005/2020[2] — C9-0010/2020 — 2020/0903(NLE))
      (Одобрение)
      (2021/C 331/06)
      
         Европейският парламент,
      
                  —
               
               
                  като взе предвид предложението на Комисията от 14 януари 2020 г. за назначаването на Хесус Саурина за член на Единния съвет за преструктуриране (C9-0010/2020),
               
            
                  —
               
               
                  като взе предвид член 56, параграф 6 от Регламент (ЕС) № 806/2014 на Европейския парламент и на Съвета от 15 юли 2014 г. за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (1),
               
            
                  —
               
               
                  като взе предвид своята резолюция от 14 март 2019 г. относно баланса между половете при издигането на кандидатури за позиции в областта на икономическите и паричните въпроси на ЕС (2),
               
            
                  —
               
               
                  като взе предвид своята резолюция от 16 януари 2020 г. относно институции и органи в рамките на Икономическия и паричен съюз: предотвратяване на конфликти на интереси след приключване на трудово или служебно правоотношение в публичната администрация (3),
               
            
                  —
               
               
                  като взе предвид член 131 от своя Правилник за дейността,
               
            
                  —
               
               
                  като взе предвид доклада на комисията по икономически и парични въпроси (A9-0011/2020),
               
            
                  А.
               
               
                  като има предвид, че в член 56, параграф 4 от Регламент (ЕС) № 806/2014 се предвижда, че членовете на Единния съвет за преструктуриране, посочени в член 43, параграф 1, буква б) от посочения регламент, се назначават въз основа на качествата, уменията и познанията им в банковата и финансовата област и въз основа на опита, свързан с финансовия надзор, регулирането и преструктурирането на банките;
               
            
                  Б.
               
               
                  като има предвид, че Парламентът изразява съжаление, че всички кандидати са мъже, въпреки задълженията съгласно член 56, параграф 4 от Регламент (ЕС) № 806/2014 и въпреки многобройните призиви на Парламента за спазване на баланса между половете при представянето на списъците с кандидати; като има предвид, че Парламентът изразява съжаление, че жените продължават да бъдат по-слабо представени на ръководни длъжности в сферата на банковите и финансовите услуги, и настоява баланса между половете да бъде спазен при следващата номинация; като има предвид, че всички институции и органи на ЕС и всички национални институции и органи следва да предприемат конкретни мерки за гарантиране на баланса между половете;
               
            
                  В.
               
               
                  като има предвид, че в съответствие с член 56, параграф 6 от Регламент (ЕС) № 806/2014 на 13 ноември 2019 г. Комисията прие списък на подбраните кандидати за длъжността член на Единния съвет за преструктуриране, както е посочено в член 43, параграф 1, буква б) от същия регламент;
               
            
                  Г.
               
               
                  като има предвид, че в съответствие с член 56, параграф 6 от Регламент (ЕС) № 806/2014 Комисията представи на Парламента списък на подбраните кандидати;
               
            
                  Д.
               
               
                  като има предвид, че на 14 януари 2020 г. Комисията прие предложение за назначаване на Хесус Саурина за член на Единния съвет за преструктуриране и директор по планирането и вземането на решения във връзка с преструктурирането в Единния съвет за преструктуриране и предаде това предложение на Парламента;
               
            
                  Е.
               
               
                  като има предвид, че след това комисията по икономически и парични въпроси на Парламента направи оценка на квалификацията на предложения кандидат за длъжността на член на Единния съвет за преструктуриране, по-специално с оглед на изискванията, посочени в член 56, параграф 4 от Регламент (ЕС) № 806/2014;
               
            
                  Ж.
               
               
                  като има предвид, че на 22 януари 2020 г. комисията по икономически и парични въпроси проведе изслушване на Хесус Саурина, по време на което той направи встъпително изказване и след това отговори на въпросите, зададени от членовете на комисията;
               
            
               
                  1.
               
               
                  одобрява назначаването на Хесус Саурина за член на Единния съвет за преструктуриране за срок от пет години;
               
            
               
                  2.
               
               
                  възлага на своя председател да предаде настоящото решение на Европейския съвет, на Съвета, на Комисията, както и на правителствата на държавите членки.
               
            
         (1)  ОВ L 225, 30.7.2014 г., стр. 1.
      
         (2)  Приети текстове, P8_TA(2019)0211.
      
         (3)  Приети текстове, P9_TA(2020)0017.